A yet jun cꞌual tuꞌ,
yet yaycꞌualil,
max yalon Jesús bay eb is cuywom axca tiꞌ:
—Tonek bay junxa kꞌaxepal aꞌ,
ẍi.
Yuj tu xin,
max bekcan eb eb anima ayicꞌ ti aꞌ tuꞌ,
cax max octok eb yul te barco bay ayoc Jesús,
axa toj eb tuꞌ.
Ay juntzanxa barco max toj cꞌapax yetok eb.
Palta ay wal jun miman cakꞌekꞌ ow max jay yiban aꞌ.
Toltax max octok aꞌ yul teꞌ yuj jun cakꞌekꞌ tuꞌ.
Ijan max nojil teꞌ yuj aꞌ.
Axa Jesús xin,
tol chi way chopiltok te barco tuꞌ,
ayoc is kꞌan.
Axa tenon el eb is cuywom tuꞌ is wayan Cham:
—Mamin,
¿tom cꞌam chach oc il jabok?
Ilab lanan co lajwi elok,
ẍi eb bay.
Axa yaj wan Jesús,
max tenon oc waan jun cakꞌekꞌ tuꞌ.
Max yalon cꞌapax bay aꞌ mar:
—Numayan,
ẍi bay aꞌ.
Catatuꞌ max oc wanaj jun cakꞌekꞌ tuꞌ,
cax max numay masanil.
Axa yalon bay eb is cuywom tuꞌ:
—¿Tzet yuj xan xiwil chex xiwi?
¿Tzet yuj xan cꞌamto wal che yaoc e cꞌul yin Dios?
ẍi bay eb.
Tocꞌal max cꞌayaj cꞌul eb yuj sicꞌlibil,
cax chi yalubtanen eb,
chi yalon eb:
—¿Tzet laj yayji jun winak tiꞌ?
Ilab chi yikej cakꞌekꞌ cꞌal aꞌ mar tzet chi yalaꞌ,
ẍi eb.